ปัญหา: พบร้านอาหาร Try Me Thai Restaurant & Bar ประกอบอาหารส่งกลิ่นเหม็นรบกวน และต่อปล่องดูดควันให้สูงขึ้นกว่าปกติ ทำให้มีเสียงดังรบกวนจากมอเตอร์เครื่องดูดควัน และเสียงจากการล้างจาน จนถึงเวลา 01.00 น. อีกทั้งยังตั้งโต๊ะกีดขวางทางสัญจรบนผิวการจราจร สร้างความเดือดร้อนให้กับผู้พักอาศัยบริเวณดังกล่าว อ้างอิงเลขที่รับแจ้ง JMJEFN เจ้าหน้าที่ตอบกลับมาเมื่อวันที่ 30 พ.ค. 67 แจ้งว่า เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบร้าน Try me เมื่อวันที่ 29 พ.ค. 2567 เวลาประมาณ 12.53 น. สอบถามได้ความว่า ทางร้านได้พยายามปรับปรุงเพื่อมิให้เกิดเหตุรำคาญ เช่น เปลี่ยนตะหลิว เปลี่ยนภาชนะอุปกรณ์เพื่อลดเสียงกระทบขณะประกอบปรุง เรื่องการทะเลาะกันของพนักงาน ทางร้านแจ้งว่า ไม่เคยมีการทะเลาะกัน แต่จะมีการพูดคุยกันเป็นปรกติแต่มิได้ส่งเสียงดังจนเกินเหตุ และทางร้านจะปิดร้านประมาณ 23.00 ของทุกวัน เจ้าหน้าที่จึงได้แนะนำให้ควบคุมเรื่องเสียงยามวิกาลทางร้านรับทราบและ
เรื่องเสียงจากมอเตอร์ของปล่องดูดควัน เจ้าหน้าที่ได้ทำการประเมินเบื้องต้นคาดว่าเสียงดังเป็นปรกติ และเจ้าหน้าที่ไม่แนะนำให้ทำปล่องดูดควันออกเนื่องจากหากไม่ติดตั้งปล่องดูดควันจะทำให้มีกลิ่นจากการประกอบปรุงและจะกระทบกับผู้พักอาศัยข้างเคียงมากกว่าเดิม ทั้งนี้ หากท่านยังได้รับผลกระทบจากเสียงจากมอเตอร์ สามารถประสานเจ้าหน้าที่่ฝ่ายสิ่งแวดล้อมและสุขาภิบาล ทำการตรวจวัดระดับเสียง โดยใช้เครื่องวัดเสียง เพื่อดำเนินการตามขั้นตอนทางกฎหมายต่อไป

ผู้ร้องแจ้งว่า ขอให้เจ้าหน้าที่ใช้เวลาในการลงพื้นที่ตรวจสอบปัญหาดังกล่าวให้นานกว่านี้ เนื่องจากมีการตรวจวัดระดับเสียง โดยใช้เครื่องวัดเสียง ซึ่งใช้เวาลาตรวจเพียง 15 นาที ผู้ร้องมองว่าเวลา 15 นาที ไม่สามารถชี้วัดความดังของเสียงได้ จึงขอให้ลงพื้นตรวจสอบอีกครั้ง
ซอย: สามเสน 4
ถนน: สามเสน
จุดสังเกต: เข้าซอยดังกล่าว ร้านอยู่ขวามือ ประตูสีเขียว ก่อนถึงแยกที่สอง 


เขต: พระนคร
#1555